প্রখ্যাত ভারতীয় লেখিকা অরুন্ধতি রায়ের মতে ধর্ষণ হলো ভারতের সংখ্যালঘু মুসলমান ও নিন্মবর্ণের দলিতদের বিরুদ্ধে উচ্চবর্ণ ও মধ্যবৃত্ত হিন্দুদের শক্তি প্রদর্শণের হাতিয়ার। কোথাও মুসলিম নির্মূলের দাঙ্গা শুরু হলেই এ অপরাধকর্মেরও প্লাবন শুরু হয়। যতদিন সে অস্ত্রটি শুধু মুসলমান ও নিন্মবর্ণের দলিতদের বিরুদ্ধে ব্যবহৃত হয়েছে ততদিন তার বিরুদ্ধে আজ কের ন্যায় রাজপথে বিক্ষোভ হয়নি। কাশ্মীর,মোম্বাই,গুজরাত, হায়দারাবাদ, মুরাদাবাদ, এলাহাবাদের ন্যায় বহুস্থানে বহু হাজার মুসলিম মহিলা বিগত বহুবছর ধরে ধর্ষণের শিকার হলেও সে অপরাধের বিচার চেয়ে একজন ভারতীয় হিন্দু মহিলাও এ অবধি রাস্তায় নামেনি। বছরের পর বছর ধরে হাজার হাজার মুসলিম নারী ধর্ষিতা এবং ধর্ষণের পর লাশ হলেও কোন একজন মুসলিম ধর্ষিতার লাশ দেখতে ভারতের কোন প্রধানমন্ত্রী যায়নি,যায়নি কংগ্রেস বা অন্য কোন রাজনৈতীক দলের প্রধানগণও। কোন নারীবাদি সংগঠনও রাস্তায় প্রতিবাদ মিছিলে নামেনি। অথচ আজ যখন এক মধ্যবৃত্ত হিন্দু মহিলা ধর্ষিতা হলো তখন হাজার হাজার মধ্যবৃত্ত মহিলা বিক্ষোভে রাস্তায় নেমে এসেছে। ধর্ষণকে ধর্ষণ, অপরাধীকে অপরাধী রূপে গণ্য করার ক্ষেত্রেও ভারতে যে চেতনাটি কাজ করে সেটিও এক সাম্প্রদায়ীক ও জাতিভেদগত চেতনা। ধর্মনিরপেক্ষতা নিয়ে মস্করা আর কাকে বলে!